text: Скандал при президента! Сидеров се разкрещя за сметките му в офшорките - Скандално
  Свикването на Консултативния съвет при президента започна със скандал. Още в началото Волен Сидеров скочи и вместо националната сигурност, започна да обсъжда офшорните сметки на Плевнелиев.
  Той го обвини, че е президент само на ГЕРБ, призова го да си признае, че е маша на Бойко Борисов и поиска да обясни пред журналистите откъде са дошли милионите в тайните му сметки и защо не е плащал данъци на държавата, като е толкова изряден гражданин. Президентът избухна и призова Сидеров да говори по същество. В същото време Борисов стана и напусна консултативния съвет, тъй като не можел да стои на една маса с хора, които не уважавали институциите. След това Волен взе на мушка новия вътрешен министър Цветелин Йовчев с обвинението, че не може да опази реда и е допуснал да бъде бит репортер на телевизия "Алфа". В същото време, докато траеше словесната битка, Станишев и Местан стояха като треснати и не можаха да кажат нито дума от изненада.
  По-късно Станишев предложи заседанието да се проведе без журналисти в залата, тъй като шефът на Атака се активирал само пред тях. Заседанието на КС по национална сигурност продължи в намален състав и без журналисти.